16/09/2022 | Administración LocalMunicipal
A Laracha
Bases reguladoras do concurso de fotografía Día das Mulleres Rurais 2022

O Concello de A Laracha, a través da Concellería de Igualdade, únese o sábado 15 de outubro á conmemoración do “Día Internacional das Mulleres Rurais”, e a tal efecto convoca o concurso de fotografía “Día das Mulleres Rurais”. É o obxecto do concurso de fotografía “Día das Mulleres Rurais” reflectir nas imaxes as particularidades das mulleres rurais presentes e pasadas da Laracha, poñer en valor o papel e o traballo desempeñado polas mesmas e a súa contribución ao desenvolvemento local. Poderá participar no concurso, de forma individual, calquera persoa de calquera idade e nacionalidade, residente no Concello da Laracha. En caso de persoas menores de idade, deberá adxuntarse no formulario de inscrición escrito de autorización, que se acompaña como Anexo II, para poder participar no concurso firmado polo representante legal, nai, pai ou titor/a legal. O concurso de fotografía “Día de Muller rural” consta de dúas categorías:  “Mulleres rurais do presente”: As fotografías recollerán imaxes da vida cotiá das mulleres do rural da Laracha na actualidade. O obxectivo é que as fotografías poñan en valor o papel e o traballo desempeñado polas mesmas e a súa contribución ao desenvolvemento local da Laracha.  “Mulleres rurais do pasado”: As fotografías recollerán imaxes da vida cotiá das mulleres do rural da Laracha no pasado. O obxectivo é recuperar fotografías do pasado que amosen aspectos da vida e o traballo das mulleres rurais da Laracha no pasado. As persoas que desexen participar teñen que enviar a fotografía, e unha breve descrición da mesma, a través do formulario (Anexo I) que estará dispoñible na páxina web municipal, no que se dará o consentimento para a reprodución, edición e exhibición da imaxe por parte do Concello da Laracha en calquera medio ou publicación (Anexo III). Habilitarase a posibilidade de realizar a inscrición de xeito presencial no Edificio Administrativo do Concello da Laracha, entregando a fotografía que se presenta a concurso xunto co formulario de inscrición, ficha de consentimento e as autorizacións pertinentes. Os fotografías orixinais que se presenten a concurso de xeito presencial serán dixitalizadas e devoltas as persoas que participen unha vez finalizado o concurso. O prazo para enviar fotografías comeza o próximo 22 de setembro e finaliza o 6 de outubro de 2022. Os premios para cada unha das categorías serán os seguintes:  “Mulleres rurais do presente”: Outorgaranse tres premios ás tres fotografías que obteñan máis “me gusta” dende o día 7 ata o 13 de outubro ás 10:00 horas. Os premios outorgaranse polo número de “me gustas” sendo o 1ª premio o que máis “me gustas” obteña.  “Mulleres rurais do pasado”: Outorgaranse tres premios ás tres fotografías que obteñan máis “me gusta” dende o día 7 ata o 13 de outubro ás 10:00 horas. Os premios outorgaranse polo número de “me gustas” sendo o 1ª premio o que máis “me gustas” obteña.  1º premio: 300€.  2º premio: 150€.  3º premio: 50€. SÉTIMA – A listaxe de persoas premiadas publicarase no Facebook @ConcelloALaracha e na páxina web do Concello (www.alaracha. gal) o día 14 de outubro de 2022. OITOVA - Para o pago dos premios é preciso a presentación da documentación que segue: • DNI da persoa premiada, ou do seu representante legal, segundo sexa o caso. • Certificado de titularidade de conta bancaria na que se realizará o ingreso do premio. • Declaración xurada de estar ao corrente coas obrigas tributarias, motivo de exclusión do pagamento. A todos os premios se lles aplicarán as retencións fiscais oportunas segundo a lexislación vixente e sempre que proceda. As persoas participantes no concurso fotográfico, polo mero feito de selo, garanten ao Concello da Laracha que son titulares dos dereitos de propiedade intelectual das fotografías coas que concursan, e manifestan que solicitaron expresa autorización daquelas persoas cuxa imaxe ou aparencia sexa plasmada nas fotografías presentadas. As persoas participantes no concurso fotográfico, polo mero feito de selo, ceden ao Concello da Laracha, a título gratuíto, e por un prazo máximo de 10 anos, os dereitos de imaxe, reprodución e comunicación pública das fotografías que presenten, podendo o Concello da Laracha, durante o devandito prazo, utilizar as fotografías, sempre no ámbito das súas competencias. As persoas autoras conservarán, en calquera caso, os dereitos para facer que se recoñeza a súa condición de tales, e á integridade das súas obras, de forma que o Concello da Laracha non poderá modificar ou alterar as obras sen o consentimento da persoa autora. A participación neste concurso supón a plena aceptación das presentes bases. A) TÍTULO DA OBRA: ____________________________________________________________________________________________________________________ B) BREVE DESCRICIÓN DA OBRA (Describila como máx. en 500 palabras) C) CATEGORÍA NA QUE SE PRESENTA  “MULLERES RURAIS DO PRESENTE”  “MULLERES RURAIS DO PASADO” D) AUTORÍA DA OBRA NOME E APELIDOS: DOCUMENTO DE IDENTIFICACIÓN (NIF/DNI/PASAPORTE/OUTROS): SEXO: DATA DE NACEMENTO: DOMICILIO: TELÉFONO: CORREO ELECTRÓNICO: Eu, D/Dª: Co seguinte DOCUMENTO DE IDENTIFICACIÓN (NIF/DNI/OUTROS): AUTORIZO a: como representante legal, nai, pai ou titor/a legal e consinto a súa participación no concurso de fotografía “Día das Mulleres Rurais” do Concello da Laracha. Asina (representante legal, nai, pai ou titor/a legal) Asina (nena/o, moza/o ou persoa tutelada) (No caso de nenos, nenas e/ou mozas con menos de 18 anos ou persoa tutelada será enchido polo titor/titora) Eu, D/Dª: Co seguinte DNI/NIF/PASAPORTE/OUTROS: DECLARO QUE: Dispoño do CONSENTIMENTO da/as persoa/persoas que aparecen na fotografía enviada para participar no concurso de fotografía “DÍA DAS MULLERES RURAIS”, responsabilizándome ante calquera incidencia legal e xurídica, eximindo á organización do Concurso de Fotografía de calquera responsabilidade. Este consentimento permite a cesión de dereitos de imaxe para a reprodución, edición e exhibición da fotografía por parte do Concello da Laracha por un prazo máximo de 10 anos, en calquera medio ou publicación. LUGAR E DATA: FIRMA” SEGUNDO. Publicar as Bases no Boletín Oficial da Provincia e na páxina web do Concello. A Laracha, 13 de setembro de 2022 O Alcalde Jose Manuel Lopez Varela